РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

20 Број: 06-2/178-12

21. септембар 2012. године

Б е о г р а д

ЗАПИСНИК

ПЕТЕ СЕДНИЦЕ ОДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 21. СЕПТЕМБРА 2012. ГОДИНЕ

 Седница је почела у 14,30 часова.

 Седницом је председавала Милица Војић Марковић, председник Одбора.

 Седници су присуствовали чланови Одбора: Константин Арсеновић, Бранислав Блажић, Биљана Илић Стошић, Јелена Мијатовић, Александра Томић, Јудита Поповић, Иван Карић, Гордана Чомић, Љубан Панић и Живојин Станковић.

 Седници Одбора присуствовали су заменици чланова Одбора: Миле Спировски и Невена Стојановић (заменик Зорана Васића).

 Седници нису присуствовали чланови Одбора: Ивана Динић, Дејан Николић, Бошко Ничић, нити њихови заменици, Зоран Васић и Оливер Дулић.

 Седници је присуствовао и народни посланик Срђан Миковић.

 Седници су присуствовали и Тони Петровић, саветник министра, Гордана Петковић, виши саветник за развој система заштите животне средине у Министарству енергетике, развоја и животне средине, Мирко Грубишић, Зоран Ибровић, начелник Одељења за хармонизацију прописа у области заштите животне средине у Министарству.

 На предлог председника Одбора Милице Војић Марковић, предложени **дневни ред** је **допуњен** тачком која гласи: „Утврђивање амандмана Одбора за заштиту животне средине на Предлог закона о изменама Закона о заштити од јонизујућих зрачења и нуклеарној сигурности“.

 Одбор је једногласно усвојио следећи

Д н е в н и р е д :

1. Разматарње амандмана на Предлог закона о изменама Закона о заштити од јонизујућих зрачења и нуклеарној сигурности;
2. Разматрање амандмана на Предлог закона о престанку важења Закона о Фонду за заштиту животне средине;
3. Разматрање амандмана на Предлог закона о изменама Закона о хемикалијама;
4. Утврђивање амандмана Одбора за заштиту животне средине на Предлог закона о изменама Закона о хемикалијама;
5. Утврђивање амандмана Одбора за заштиту животне средине на Предлог закона о изменама Закона о заштити од јонизујућих зрачења и нуклеарној сигурности.

 Прва тачка дневног реда - **Разматрање амандмана на Предлог закона о изменама Закона о заштити од јонизујућих зрачења и нуклеарној сигурности**

С обзиром да није било расправе о овој тачки дневног реда, Одбор је прешао на изјашњавање о амандманима.

Одбор је, **већином гласова**, одлучио да предложи Народној скупштини **да одбије** следеће амандмане:

* на члан 1. који су заједно поднели народни посланици Ненад Поповић, Милица Војић Марковић и Донка Бановић (**четири гласа за**);
* на члан 2. који су заједно поднеле народни посланици Милица Војић Марковић, Донка Бановић и Ружица Игић (**пет гласова за** и **седам гласова против**);
* на члан 3. који су заједно поднели народни посланици Ненад Поповић и Милица Војић Марковић (**четири гласа за** и **седам гласова против**).

За известиоца Одбора на седници Народне скупштине одређена је Милица Војић Марковић, председник Одбора.

 Друга тачка дневног реда - **Разматрање амандмана на Предлог закона о престанку важења Закона о Фонду за заштиту животне средине**

С обзиром да није било расправе о овој тачки дневног реда, Одбор је прешао на изјашњавање о амандману.

Одбор је, већином гласова, одлучио да предложи Народној скупштини **да одбије** амандман који је на члан 2. поднео народни посланик Иван Карић (**пет гласова за**, **шест гласова против** и **један члан Одбора није гласао**).

За известиоца Одбора на седници Народне скупштине одређен је Милица Војић Марковић, председник Одбора.

 Трећа тачка дневног реда - **Разматрање амандмана на Предлог закона о изменама Закона о хемикалијама**

С обзиром да није било расправе о овој тачки дневног реда, Одбор је прешао на изјашњавање о амандманима.

Одбор је одлучио, **једногласно**, да предложи Народној скупштини **да прихвати** следеће амандмане:

* на члан 2, **са исправком**, који су заједно поднели народни посланици Донка Бановић, Ружица Игић и Милица Војић Марковић;
* којим се, после члана 3, додаје нови члан 3а, **са исправком**, који су заједно поднели народни посланици Ненад Поповић, Милица Војић Марковић и Донка Бановић;
* на члан 15, **са исправком**, који су заједно поднеле народни посланици Милица Војић Марковић и Донка Бановић.

Одбор је, већином гласова, одлучио да предложи Народној скупштини **да одбије** следеће амандмане:

* на члан 5. који су заједно поднели народни посланици Ненад Поповић, Милица Војић Марковић и Донка Бановић (**пет гласова за и седам против**);
* на члан 8. који су заједно поднели народни посланици Ненад Поповић, Милица Војић Марковић и Донка Бановић (**четири гласа за и седам против**).

За известиоца Одбора на седници Народне скупштине одређена је Милица Војић Марковић, председник Одбора.

 Четврта тачка дневног реда – **Утврђивање амандмана Одбора за заштиту животне средине на Предлог закона о изменама Закона о хемикалијама**

О овој тачки дневног реда није било расправе.

 Одбор је, **једногласно**, **прихватио предлог** председника Одбора Милице Војић Марковић да Одбор поднесе амандман на члан 15. Предлога закона о изменама Закона о хемикалијама.

Одбор је, у складу са чланом 157. став 6. Пословника Народне скупштине поднео амандман на члан 15. Предлога закона о изменама Закона о хемикалијама.

За известиоца Одбора на седници Народне скупштине одређена је Милица Војић Марковић, председник Одбора.

Пета тачка дневног реда - **Утврђивање амандмана Одбора за заштиту животне средине на Предлог закона о изменама Закона о заштити од јонизујућих зрачења и нуклеарној сигурности**

О овој тачки дневног реда није било расправе.

 Одбор је, **већином гласова** (**11 гласова за** и **један уздржан**), **прихватио предлог** председника Одбора Милице Војић Марковић да Одбор поднесе амандмане на Предлог закона о изменама Закона о заштити од јонизујућих зрачења и нуклеарној сигурности.

Одбор је, у складу са чланом 157. став 6. Пословника Народне скупштине поднео амандмане на чл. 7, 8. и 10. Предлога закона о изменама Закона о заштити од јонизујућих зрачења и нуклеарној сигурности.

За известиоца Одбора на седници Народне скупштине одређена је Милица Војић Марковић, председник Одбора.

Седница је завршена у 14,45 часова.

СЕКРЕТАР ПРЕДСЕДНИК

 Милица Башић Милица Војић Марковић